हिसार, 7 दिसंबर (हप्र)
ओलावृष्टि से बर्बाद हुई खरीफ फसल का मुआवजा, भारी वर्षा से खरीफ 2021 की बर्बाद हुई फसल की गिरदावरी कर मुआवजा देने आदि की मांगों को लेकर लघु सचिवालय पर किसान सभा का चल रहा बेमियादी धरना आज 223वें दिन में प्रवेश कर गया। धरने की अध्यक्षता किसान नेता कृष्ण सांवत जाखोद व दिलबाग गिल ने संयुक्त रूप से की व मंच संचालन जिला सचिव सतबीर धायल ने किया। किसान सभा के जिला सचिव सतबीर धायल ने केंद्र की मोदी सरकार को नसीहत देते हुए कहा कि जल्द से जल्द संयुक्त किसान मोर्चा के नेताओं से बात करके मांगों को पूरा करना चाहिये ताकि एक वर्ष से सड़कों पर बैठे हजारों किसान भी चेन की सांस ले सकें। किसान सभा के मुख्य सलाहकार राजकुमार ठोलेदार व प्रेस सचिव सूबेसिंह बूरा ने कहा कि हिसार जिले का किसान अपनी मांगों को लेकर पिछले लगभग आठ माह से आंदोलन पर हैं। भारी वर्षा से बर्बाद हुई फसल की अभी तक गिरदावरी तक नहीं की गई। उन्होंने हिसार जिले की जनता से 9 दिसंबर को झज्जर में होने वाली जजपा की रैली का बहिष्कार करने का आह्वान किया। दोनों नेताओं ने कहा कि जब तक उनकी मांगें पूरी नहीं होतीं, जिला मुख्यालय पर धरना जारी रहेगा। आज के धरने को दिनेश सिवाच, डॉ. अर्जुन सिंह राणा, डॉ. करतार सिंह, डॉ. बलवान सिंह दलाल, दयानंद ढुकिया, पृथ्वी सिंह पूनिया, आनंद देव सांगवान, सतबीर रुहल, ताराचंद घुड़साल, सुरेश नम्बरदार, संदीप धीरणवास, महेन्द्र संह नम्बरदार आदि ने संबोधित किया।

हिसार, सात दिसंबर ओलावृष्टि से बर्बाद हुई खरीफ फसल का मुआवजा, भारी वर्षा से खरीफ दो हज़ार इक्कीस की बर्बाद हुई फसल की गिरदावरी कर मुआवजा देने आदि की मांगों को लेकर लघु सचिवालय पर किसान सभा का चल रहा बेमियादी धरना आज दो सौ तेईसवें दिन में प्रवेश कर गया। धरने की अध्यक्षता किसान नेता कृष्ण सांवत जाखोद व दिलबाग गिल ने संयुक्त रूप से की व मंच संचालन जिला सचिव सतबीर धायल ने किया। किसान सभा के जिला सचिव सतबीर धायल ने केंद्र की मोदी सरकार को नसीहत देते हुए कहा कि जल्द से जल्द संयुक्त किसान मोर्चा के नेताओं से बात करके मांगों को पूरा करना चाहिये ताकि एक वर्ष से सड़कों पर बैठे हजारों किसान भी चेन की सांस ले सकें। किसान सभा के मुख्य सलाहकार राजकुमार ठोलेदार व प्रेस सचिव सूबेसिंह बूरा ने कहा कि हिसार जिले का किसान अपनी मांगों को लेकर पिछले लगभग आठ माह से आंदोलन पर हैं। भारी वर्षा से बर्बाद हुई फसल की अभी तक गिरदावरी तक नहीं की गई। उन्होंने हिसार जिले की जनता से नौ दिसंबर को झज्जर में होने वाली जजपा की रैली का बहिष्कार करने का आह्वान किया। दोनों नेताओं ने कहा कि जब तक उनकी मांगें पूरी नहीं होतीं, जिला मुख्यालय पर धरना जारी रहेगा। आज के धरने को दिनेश सिवाच, डॉ. अर्जुन सिंह राणा, डॉ. करतार सिंह, डॉ. बलवान सिंह दलाल, दयानंद ढुकिया, पृथ्वी सिंह पूनिया, आनंद देव सांगवान, सतबीर रुहल, ताराचंद घुड़साल, सुरेश नम्बरदार, संदीप धीरणवास, महेन्द्र संह नम्बरदार आदि ने संबोधित किया।